Michailas Mizincevas

Michailas Jevgenjevičius Mizincevas (, g. ) – rusų generolas pulkininkas, šiuo metu tarnaujantis Rusijos privačioje karinėje kompanijoje „Wagner“.

Pastaruoju metu nuo 2022 m. rugsėjo 24 d. iki 2023 m. balandžio 27 d. ėjo Rusijos gynybos ministro pavaduotojo logistikos klausimais pareigas.

Jis vadovavo Rusijos pajėgoms per Mariupolio apgultį, kurios metu buvo užfiksuoti išpuoliai prieš civilius gyventojus (įskaitant oro antskrydžius prieš miesto teatrą ir ligoninę) ir pasmerkti kaip karo nusikaltimai, dėl kurių Ukrainos kariuomenės pareigūnai, kaip pranešama, praminė Mizincevą „Mariupolio skerdiku“.

Karinė karjera 
Karinę karjerą Mizincevas pradėjo 1980 m. Sovietų Sąjungoje, o po jos iširimo tęsė tarnybą Rusijos sausumos pajėgose.

Sirijos pilietinis karas 
Įtariama, kad jis organizavo bombardavimo kampanijas per Rusijos karinę intervenciją Sirijos pilietiniame kare, įskaitant Alepo mūšį. Dėl šių bombardavimų miestas buvo visiškai sunaikintas.

Rusijos invazija į Ukrainą 
2022 m. Rusijos invazijos į Ukrainą metu M. Mizincevas vadovavo kariams Mariupolio apgulties metu ir, kaip pranešama, asmeniškai vadovavo apgulties veiksmams. Jį karo nusikaltimais kaltina daugybė žmonių, įskaitant Ukrainos žmogaus teisių advokatę Oleksandrą Matvičiuk, kuri pareiškė, kad jis turėtų būti patrauktas atsakomybėn už karo nusikaltimus Tarptautiniame Baudžiamajame Teisme Hagoje.

Pats Mizincevas šiuos kaltinimus atmetė, kaltindamas Ukrainos pajėgas sukėlus „siaubingą humanitarinę katastrofą“, kaltindamas „Azov“ batalioną pasislėpus dramos teatre bei ligoninėje ir teigdamas, kad būtų leidęs „saugiai išvykti“ visiems pasidavusiems Mariupolio gyventojams. Jo teiginius paneigė šaltiniai, kurie tvirtino, kad pabėgėliai buvo užpuldinėjami ir siunčiami į filtravimo stovyklas.

2022 m. rugsėjo 24 d. paskirtas Rusijos gynybos ministro pavaduotoju ir užnugario vadu vietoj Dmitrijaus Bulgakovo.

2023 m. balandžio 27 d. Rusijos karinis korespondentas Aleksandras Sladkovas per „Telegram“ patvirtino, jog Mizincevas buvo atleistas iš gynybos ministro pavaduotojo pareigų. Rusijos propagandistas Semionas Pegovas teigė, kad tai buvo vienas iš „aukštų pareigūnų atleidimų, greičiausiai susijusių su V. Putino vizitu į okupuotą Ukrainą, kurio metu fronto karininkai turėjo galimybę paaiškinti tikrąją padėtį“.

Sankcijos 
Jam sankcijas taiko Jungtinė Karalystė, Japonija, Naujoji Zelandija, Europos Sąjunga, Kanada, Šveicarija, Australija ir Ukraina.

Išnašos 

Rusijos generolai pulkininkai